BDMS โบรกแนะซื้อเป้า 33.30 บ. จับตากำไรไตรมาส 3 โตแตะ 2.8 พันล้าน รับไฮซีซั่น
BDMS โบรกแนะซื้อเป้า 33.30 บาท จับตากำไรไตรมาส 3 โตแตะ 2.8 พันล้าน รับไฮซีซั่น ลุ้นทั้งปีทะลุ 1.14 หมื่นล้านบาท
BDMS โบรกแนะซื้อเป้า 33.30 บาท จับตากำไรไตรมาส 3 โตแตะ 2.8 พันล้าน รับไฮซีซั่น ลุ้นทั้งปีทะลุ 1.14 หมื่นล้านบาท
3 ต.ค. 2565

บล.โนมูระ พัฒนสิน ระบุในบทวิเคราะห์วันนี้ (3 ต.ค.65) ว่า บริษัท กรุงเทพดุสิตเวชการ จำกัด (มหาชน) หรือ BDMS คาดกำไรไตรมาส 3/2565 อยู่ที่ 2,800  ล้านบาท (โต 12% เทียบช่วงเดียวกันของปีก่อน, โต 5% เทียบไตรมาสก่อนหน้า) ตามการใช้บริการลูกค้า Non-COVID ที่เพิ่มขึ้น จากทั้ง high season เข้าสู่ฤดูฝน และ pent-up demand ลูกค้าต่างชาติ และ gross margin เพิ่มขึ้นจาก economy of scale ของการใช้บริการที่เพิ่มขึ้น
โดยคาดกำไรปี 2565 โต 44% เทียบช่วงเดียวกันของปีก่อนที่ 1.14 หมื่นล้านบาท เติบโตดีกว่ากลุ่มฯ ตามรายได้จากการใช้บริการของลูกค้าทั่วไปเพิ่มขึ้นทั้งชาวไทยและต่างชาติที่ดีขึ้นอย่างต่อเนื่อง ฟื้นตัวสู่ระดับ pre-COVID
ขณะที่หุ้นซื้อขายบน PER 22F ที่ 41 เท่า ยังเป็นจุดเข้าซื้อได้ และเป็น Defensive play ที่น่าสนใจ ในภาวะตลาดยังซึมซับปัจจัยลบเศรษฐกิจโลก ภาพรวมจำนวนผู้ป่วยเริ่มกลับสู่ระดับปกติ ทั้งชาวไทยและต่างชาติความได้เปรียบด้าน Capacity รองรับการเติบโตต่อเนื่องในช่วง Post COVID แนะนำซื้อราคาเป้าหมาย 33.30 บาท